b'\n_START_ARTICLE_\nIrsko morje\n_START_PARAGRAPH_\nIrsko morje je del Atlantskega oceana, ki le\xc5\xbei med otokoma Irsko in Veliko Britanijo. Z Atlantikom je na jugu povezan preko Kanala sv. Jurija (med Irsko in Walesom), na severu pa skozi Severni kanal (med Irsko in \xc5\xa0kotsko). Otok Man le\xc5\xbei na sredini Irskega morja. Morje je pomembno za gospodarstvo, trgovino in ribi\xc5\xa1tvo. Na\xc4\x8drtovana je bila tudi gradnja 80 km dolgega \xc5\xbeelezni\xc5\xa1kega predora, ki bi povezoval Irsko z Veliko Britanijo.'